Η εταιρεία Άλφα Εισαγωγική (ΑΕ) διαθέτει στους πελάτες της ένα σύνολο από προϊόντα τα οποία προμηθεύεται από διάφορους προμηθευτές και θέλει να αναπτύξει ένα σύστημα παρακολούθησης της αποθήκης της. Τα προϊόντα έχουν ***κωδικό***, ονομασία, περιγραφή, τιμή και ποσότητα (υπόλοιπο στην αποθήκη) και η ΑΕ τα αγοράζει από ***διάφορους*** προμηθευτές (οι οποίοι έχουν ***κωδικό***, ΑΦΜ, επωνυμία, διεύθυνση, τηλέφωνο και άλλα χαρακτηριστικά). ***Τα προϊόντα δεν είναι απαραίτητο να αγοράζονται αποκλειστικά από έναν προμηθευτή***. Οι προμήθειες των προϊόντων καταγράφονται (***κωδικός αποστολής***, ποιος προμηθευτής, ποιο προϊόν, ημερομηνία, ποσότητα, κ.λ.π.). Τα προϊόντα ανήκουν σε κάποια κατηγορία. Η κάθε κατηγορία έχει έναν ***κωδικό*** και μία περιγραφή. Η ΑΕ διαθέτει τα προϊόντα αυτά στους πελάτες της, οι οποίοι περιγράφονται από έναν ***κωδικό***, επωνυμία, ΑΦΜ, διεύθυνση, τηλέφωνο. Μία ειδική κατηγορία πελατών, οι «συχνοί» πελάτες, μπορούν να μην πληρώνουν αμέσως και έχουν ένα πιστωτικό όριο (μέχρι πόσα χρήματα μπορούν να χρωστάνε) και ένα υπόλοιπο (το ποσό που οφείλουν αυτή τη στιγμή). Οι πελάτες αυτοί κάνουν πληρωμές όποτε το επιθυμούν, οι οποίες καταγράφονται στη βάση δεδομένων (ποιός πελάτης, ημερομηνία πληρωμής, ποσό πληρωμής). Οι πελάτες και οι προμηθευτές πρέπει να ανήκουν σε μία γεωγραφική περιοχή, η οποία περιγράφεται από έναν ***κωδικό***, μία ονομασία και τον πληθυσμό. Οι πελάτες κάνουν παραγγελίες, οι οποίες περιγράφονται από έναν ***κωδικό***, την ημερομηνία παραγγελίας και την ημερομηνία αποστολής. Μία παραγγελία αποτελείται από ένα σύνολο προϊόντων, μαζί με την ποσότητά τους (πολλές φορές καλούνται επιμέρους αγορές παραγγελίας).